Gerîlaya YJA-Starî Rahîme Xebat (Şîlane Okmen) 1ê êlula 2022yî de qezaya Mîksî ya Wanî de şerê vera artêşa tirke de şehîd bibî. Gerîla Rahîme Xebat serrgêra şehadetê xo de dewa Evîna ya qezaya Stêwrî ya Mêrdînî de serê gorê xo de ameye yadkerdene.
Sere de Mayê Haştîye xeylêk kesî tewrê merasîmî bîyî.
Cinîyan serê gorî de duayî wendî û dima zî ê beşdarê mewlûdê keyeyî bîyî. Tîya de cinîyan dîyar kerd ke ê do wayîrê vîrameyîşê şehîdan vejîyê û têkoşînê înan rê dewam bikerê.
